b'\n_START_ARTICLE_\nRollerCoaster Tycoon\n_START_SECTION_\nO igri in cilji\n_START_PARAGRAPH_\nCilj igre je, da se dokon\xc4\x8da vrsto vnaprej dolo\xc4\x8denih scenarijev tako, da se uspe\xc5\xa1no zgradi in vzdr\xc5\xbeuje zabavi\xc5\xa1\xc4\x8dni park. Klju\xc4\x8d vsakega parka je, da se zgradi dosti atrakcij, ki so prilagojene razli\xc4\x8dnim obiskovalcem. Igralec lahko zgradi raznorazne vlake smrti, vrtiljake, avto trke, hi\xc5\xa1e strahov, go karte itd. Igralec lahko izbere vnaprej zgrajen vlak smrti ter ga postavi v igro, \xc4\x8de \xc5\xbeeli pa lahko zgradi svoj lasten dizajn. Pri lastni izgradnji lahko igralec postavlja individualne kose proge, pri \xc4\x8demer izbira smer, vi\xc5\xa1ino, strmino ter dodaja posebne elemente kot so na primer spirale, navpi\xc4\x8dni loop-i ipd._NEWLINE_Vlake smrti je potrebno zgraditi pazljivo, da ne pride do trkov. Atrakcije je potrebno redno vzdr\xc5\xbeevati, sicer lahko pride do pogostej\xc5\xa1ih napak. \xc4\x8ce pride do trka, igralec pa samo ponovno odpre atrakcijo, brez da bi uvedel spremembe, se bodo gostje zaradi svoje varnosti izogibali le-te. V primeru nesre\xc4\x8de bodo gostje parka umrli, kar bo drasti\xc4\x8dno zni\xc5\xbealo oceno parka hkrati pa bo park postal manj popularen._NEWLINE_Igralec lahko tudi upravlja s terenom parka, kar mu omogo\xc4\x8da dviganje/ni\xc5\xbeanje terena in dodajanje vode v kotanje. Vse to lahko pomaga pri izgradnji dolo\xc4\x8denih atrakcij. Atrakcije s tra\xc4\x8dnicami (kot so vlaki smrti) in poti za goste so lahko zgrajene tudi pod zemljo (deloma ali v celoti). Igralec mora strate\xc5\xa1ko postaviti stojnice s hrano in pija\xc4\x8do, strani\xc5\xa1\xc4\x8da in informacijske kioske. Prav tako je potrebno postaviti poti za goste, da lahko dostopajo atrakcije in stojnice. Te je potrebno postaviti efektivno, da se gostje ne izgubijo. \xc4\x8ce izhod atrakcije nima poti, jo bodo gostje sku\xc5\xa1ali najti, gostje se lahko utopijo (\xc4\x8de stoji izhod nad vodo ter jih igralec ne re\xc5\xa1i), lahko pa so tudi izbrisani iz igre (\xc4\x8de je izhod pod zemljo)._NEWLINE_Vzdr\xc5\xbeevanje parka je prav tako pomembno, da ostanejo gostje zadovoljni. Igralec lahko zaposli \xc4\x8distilce, da pometejo poti, spraznijo smetnjake, zalijejo ro\xc5\xbee in pokosijo travo; mehanike, da vzdr\xc5\xbeujejo atrakcije; varnostnike, da prepre\xc4\x8dijo vandalizem v parku; in zabavlja\xc4\x8de, da so gostje veseli. Igralec mora skrbeti za zadostne dohodke s spreminjanjem cene vstopnine itd., da lahko pla\xc4\x8da za izgradnjo novih atrakcij ter pla\xc4\x8da vse zaposlene._NEWLINE_V osnovni igri je vklju\xc4\x8denih 21 scenarijev, v dodatku Corkscrew Follies pridobimo 30 dodatnih scenarijev, v dodatku Loopy Landscapes pa \xc5\xa1e dodatnih 30, skupno 81 scenarijev, \xc4\x8de imamo name\xc5\xa1\xc4\x8den celoten set. Na voljo so \xc5\xa1e 3 promocijski scenariji, ki so jih izdale revije, 11 uradnih scenarijev, ki jih je ustvaril Hasbro za tekmovanja, 3 parki, ki obstajajo v resnici ter en dodaten park na voljo za lastnike Deluxe izdaje. Nekateri scenariji dajo igralcu prazno ozemlje na katerem mora zgraditi park, vendar ve\xc4\x8dina scenarijev da igralcu delujo\xc4\x8d park, ki pa je po navadi nerazvit, razpadajo\xc4\x8d ali pa trpi zaradi slabih na\xc4\x8drtov._NEWLINE_Da dokon\xc4\x8damo scenarij in odklenemo naslednjega, mora igralec dose\xc4\x8di dolo\xc4\x8den cilj. Za ve\xc4\x8dino scenarijev, je cilj da dose\xc5\xbeemo dolo\xc4\x8deno koli\xc4\x8dino gostov v \xc4\x8dasu od enega do \xc5\xa1tirih let. Leta v igri so dolga samo osem mesecev; od za\xc4\x8detka marca do konca oktobra (v tem obdobju je odprta ve\xc4\x8dina parkov v resnici). Nekateri scenariji zahtevajo tudi, da igralec dose\xc5\xbee dolo\xc4\x8deno vrednost parka tako, da zgradi dovolj atrakcij ter jih vzdr\xc5\xbeuje._NEWLINE_V igri je tudi vgrajen vodi\xc4\x8d, do katerega lahko igralec dostopa iz glavnega menija. Vodi\xc4\x8d poka\xc5\xbee igralcu kako zgraditi vrtiljak, odpreti park, zgraditi lasten vlak smrti, zaposliti mehanika ter zapustiti igro. Igralec lahko kadarkoli med vodi\xc4\x8dem klikne tipko ali gumb na mi\xc5\xa1ki ter s tem prevzame nadzor nad igro.\n_START_SECTION_\nGostje\n_START_PARAGRAPH_\nGostje so obiskovalci zabavi\xc5\xa1\xc4\x8dnega parka. Imajo specifi\xc4\x8dne okuse za atrakcije, kot so na primer atrakcije z intenzivnostno oceno "vi\xc5\xa1je od 4" ali "med 2 in 6". Njihova toleranca slabosti se giblje med "brez" in "visoka". Gostje imajo ID \xc5\xa1tevilke namesto imen (npr. "Guest 212"). Z dodatki se lahko gostom dodeli naklju\xc4\x8dno ime namesto ID \xc5\xa1tevilke. Vsakemu gostu lahko igralec dodeli ime po \xc5\xbeelji. \xc4\x8ce igralec dodeli gostu specifi\xc4\x8dno ime lahko odklene dolo\xc4\x8dene zanimivosti ali/in goljufa. Igralci lahko sledijo dolo\xc4\x8denim gostom, \xc4\x8de \xc5\xbeelijo. Gostje se med seboj razlikujejo samo po obleki (starost, barva las in ko\xc5\xbee je pri vseh enaka). Vsak obiskovalec prinese s seboj naklju\xc4\x8dno vrednost denarja. Gostje bodo pla\xc4\x8dali vstopnino v park, \xc4\x8de jo je igralec dolo\xc4\x8dil, samo \xc4\x8de imajo dovolj denarja. Gostje imajo mnenja o atrakcijah, terenom parka ter razli\xc4\x8dne potrebe ob dolo\xc4\x8denem \xc4\x8dasu.\n_START_SECTION_\nScenariji\n_START_PARAGRAPH_\nRollerCoaster Tycoon vsebuje 22 scenarijev, izmed katerih je prvih pet odprtih od samega za\xc4\x8detka. Uspe\xc5\xa1no opravljen scenarij bo odklenil naslednjega. Scenarij Mega Park je na voljo samo ko opravimo ostalih 21. Ta scenarij nima nobenega cilja (razen "Zabavaj se!"), igralcu pa omogo\xc4\x8da gradnjo atrakcij po celotnem ozemlju. Ta scenarij je najbolj podoben t. i. "sandbox" parku, le da igralec nima neomejene koli\xc4\x8dine denarja temve\xc4\x8d kredit za $50.000._NEWLINE_Dolo\xc4\x8deni scenariji temeljijo na resni\xc4\x8dnih parkih. Naprimer, "Katie\'s Dreamland" (Katie\'s World v ZDA razli\xc4\x8dici igre) temelji na Lightwater Valley parku, vklju\xc4\x8dno z znanim The Ultimate vlakom smrti (The Storm)._NEWLINE_Na voljo sta dva uradna scenarija, ki jih lahko prenesemo iz Atari-jeve spletne strani, Fort Anachronism in Alton Towers. Alton Towers je bil vklju\xc4\x8den v Loopy Landscapes dodatku, hkrati pa sta bila parka Heide-Park in Blackpool Pleasura Beach nadgrajena, da sta uporabljala nove zmo\xc5\xbenosti igre.\n_START_SECTION_\nRazvoj\n_START_PARAGRAPH_\nChris Sawyer je originalno \xc5\xbeelel ustvariti naslednika zelo uspe\xc5\xa1ne igre Transport Tycoon, vendar je svoj projekt spremenil v RollerCoaster Tycoon potem ko je postal navdu\xc5\xa1en nad vlaki smrti. Sawyer je napisal igro v Assebly jeziku, ki sicer ni bil najbolj popularen za igre v tistem \xc4\x8dasu. Nekateri elementi igre so bili zapisani v C jeziku, da je igra bolje delovala z Windows operacijskim sistemom._NEWLINE_Igra se je med ustvarjanjem imenovala White Knuckle (bel \xc4\x8dlenek), vendar so jo zaradi Tycoon serije kasneje preimenovali._NEWLINE_Za svoj trud je Sawyer prejel $30 milijonov iz skupnih dohodkov, ki so zna\xc5\xa1ali $180 milijonov.\n_START_SECTION_\nSprejem\n_START_PARAGRAPH_\nOriginalna PC razli\xc4\x8dica je bila zelo popularna zaradi originalnosti in uspeha v simulaciji zabavi\xc5\xa1\xc4\x8dnega parka. GameSpot je ocenil igro z 8.6/10, medtem ko jo je IGN ocenil z 8.5/10. Najpogostej\xc5\xa1e prito\xc5\xbebe so bile, da igra ni imela "sandbox" na\xc4\x8dina (tj. ustvarjanje po \xc5\xbeelji brez omejitev) in, da so se dolo\xc4\x8dene zgradbe \xc4\x8dudno prikazale zaradi izometri\xc4\x8dnega kota kamere. Prav tako je bilo veliko kritik na to, da igra ni imela mo\xc5\xbenosti pospe\xc5\xa1enega igranja._NEWLINE_Prenos na Xbox je prejel me\xc5\xa1ana mnenja predvsem, ker ni bilo velikih izbolj\xc5\xa1anj. Edini spremembi sta bili, da ni bilo menijskih gumbov in, da je igra imela pove\xc4\x8devalno lupo._NEWLINE_Javnost in navdu\xc5\xa1enci nad vlaki smrti so igro sprejeli zelo pozitivno, ker je bila simulacija zelo natan\xc4\x8dna, razvidne pa so bile tudi karakteristike dolo\xc4\x8denih proizvajalcev.\n_START_SECTION_\nDodatki in nadaljevanja\n_START_PARAGRAPH_\nZa RollerCoaster Tycoon sta bila izdana dva dodatka. Prvi je bil Corkscrew Follies (znan kot Added Attractions v Veliki Britaniji), ki je dodal scenarije, atrakcije, stojnice in tematske elemente._NEWLINE_Drug dodatek, Loopy Landscapes, je dodal ve\xc4\x8dinoma iste elemente, vendar je vklju\xc4\x8deval razli\xc4\x8dne cilje za scenarije, ki niso bili na voljo prej (npr. igralec je moral zgraditi dolo\xc4\x8deno \xc5\xa1tevilo vlakov smrti z dolo\xc4\x8deno oceno)._NEWLINE_RollerCoaster Tycoon je so nadomestile tri nadaljnje igre z dodatki: RollerCoaster Tycoon 2, RollerCoaster Tycoon 3 in RollerCoaster Tycoon 3D.'